
DR 30.11.2005 93 

 

mahasiswa ini memang menanti kitalah untuk mereka menyertai aktiviti-aktiviti belia 
dan ini memang hasrat kementerian untuk berbuat demikian.  Minta penjelasan.   

 Datuk Ong Tee Keat: Tuan Pengerusi, sememangnya perkara ini pernah 
dibangkitkan dan dibawa kepada Kementerian Pendidikan pada satu ketika dahulu.  Itu 
pun semasa saya masih lagi menyandang jawatan sebagai Ketua Pemuda MCA 
Kebangsaan.  Setakat ini, apa yang saya nampak, walaupun masih terdapat kekangan 
yang disarankan tadi oleh Yang Berhormat, kekangan dari segi adanya AUKU terhadap 
penglibatan belia IPT dalam program-program belia, saya rasa apa yang penting 
sekarang ialah setakat mana kita dapat mengambil kira, kita dapat strike the right 
balance. dengan izin, di antara kekangan yang saya sebutkan tadi dengan kemahuan 
belia semasa.   

Itu bukan sesuatu yang mudah tetapi sekurang-kurangnya pada ketika ini, 
sebelum AUKU ini dapat dipertimbangkan semula, saya rasa kita kenalah meneruskan 
segala usaha kita untuk menarik minat belia IPT kita dalam program-program belia 
yang diusahakan.  Yang sebenarnya setakat ini memang terdapat banyak program 
yang dianjurkan bersama oleh mahasiswa-mahasiswi kita dengan kerjasama 
persatuan-persatuan belia di luar kampus.  Apa yang saya hendak ingatkan siswa-siswi 
kita adalah mereka ini kenalah dapat persetujuan daripada pihak HEP ataupun 
Timbalan Naib Canselor HEP buat ketika ini. 

Tuan Pengerusi [Datuk Lim Si Cheng]: Yang Berhormat, bolehkah Yang 
Berhormat kita alih kepada tajuk lain? 

Datuk Ong Tee Keat:  Ya, Yang Berhormat bagi Ledang membangkitkan 
tentang program Rakan Muda, sama ada program Rakan Muda sekarang ini masih lagi 
subur ataupun sebaliknya.  Sebenarnya program Rakan Muda tidak pernah berhenti 
walaupun terdapat peralihan kepimpinan kementerian beberapa kali. 

Dan setakat ini masih lagi terdapat sembilan gaya hidup yang telah pun 
digariskan.  Saya kira apa yang berbeza kalau berbanding dengan masa lampau 
adalah penglibatan NGO sekarang ini kalau berbanding dengan masa lampau adalah 
aktif dan saya berharap kita dapat merubah takuk minda kita supaya bila kita hendak 
menganjurkan sesuatu program Rakan Muda, kenalah kita berinisiatif dan bukannya 
kita bulat-bulat mengharapkan bantuan kerajaan.   

Dalam erti kata lain, pihak kerajaan khususnya Kementerian Belia dan Sukan, 
dia sanggup memainkan peranan sebagai fasilitator di dalam menjayakan program-
program Rakan Muda dan tidak semestinya Jabatan Belia dan Sukan khususnya di 
peringkat negeri yang bulat-bulat memainkan peranan sebagai penggerak, penganjur 
dan sebagainya. 

Yang Berhormat bagi Pasir Puteh bertanyakan tentang peruntukan untuk 
Majlis Sukan Negeri Kelantan.  Sebenarnya di kalangan semua negeri, di Semenanjung 
dan di Sabah dan Sarawak, pada pengetahuan saya hanya negeri Kelantan sahaja, 
majlis sukan negerinya yang dapat peruntukan ini.  Ini pun kerana setakat ini Majlis 
Sukan Negeri Kelantan tidak pernah mendapat sebarang bantuan daripada kerajaan 
negeri yang berkenaan.  Dan pihak Kerajaan Pusat tidak sekali-kali hendak 
menghampakan rakyat Kelantan khususnya dalam bidang pembangunan sukan.   

Itu sebabnya kita rasa terpanggil untuk memberikan bantuan walaupun 
bantuan yang dihulurkan itu tidak semestinya lumayan tetapi ianya buat ketika ini 
cukuplah untuk menampung keperluan pengurusan dan pentadbiran majlis sukan 
negeri.  Akhir sekali… 

Tuan Mohamad Shahrum bin Osman:  [Bangun] 

Tuan Pengerusi [Datuk Lim Si Cheng]:  Yang Berhormat bagi Lipis, apa 
henda tanya? 

Tuan Mohamad Shahrum bin Osman:  Peruntukan, peruntukan. 

Tuan Pengerusi [Datuk Lim Si Cheng]: Yang Berhormat Menteri jawab, 
sudah jawab, cukuplah, cukuplah. 

Datuk Ong Tee Keat:  Sudah jawab.  Tuan Pengerusi, akhir sekali sukalah 
saya.... 



mahasiswa ini memang menanti kitalah untuk mereka menyertai aktiviti-aktiviti belia dan ini memang hasrat kementerian untuk berbuat demikian. Minta penjelasan. Datuk Ong Tee Keat: Tuan Pengerusi, sememangnya perkara ini pernah dibangkitkan dan dibawa kepada Kementerian Pendidikan pada satu ketika dahulu. Itu pun semasa saya masih lagi menyandang jawatan sebagai Ketua Pemuda MCA Kebangsaan. Setakat ini, apa yang saya nampak, walaupun masih terdapat kekangan yang disarankan tadi oleh Yang Berhormat, kekangan dari segi adanya AUKU terhadap penglibatan belia IPT dalam program-program belia, saya rasa apa yang penting sekarang ialah setakat mana kita dapat mengambil kira, kita dapat strike the right balance. dengan izin, di antara kekangan yang saya sebutkan tadi dengan kemahuan belia semasa. Itu bukan sesuatu yang mudah tetapi sekurang-kurangnya pada ketika ini, sebelum AUKU ini dapat dipertimbangkan semula, saya rasa kita kenalah meneruskan segala usaha kita untuk menarik minat belia IPT kita dalam program-program belia yang diusahakan. Yang sebenarnya setakat ini memang terdapat banyak program yang dianjurkan bersama oleh mahasiswa-mahasiswi kita dengan kerjasama persatuan-persatuan belia di luar kampus. Apa yang saya hendak ingatkan siswa-siswi kita adalah mereka ini kenalah dapat persetujuan daripada pihak HEP ataupun Timbalan Naib Canselor HEP buat ketika ini. Tuan Pengerusi [Datuk Lim Si Cheng]: Yang Berhormat, bolehkah Yang Berhormat kita alih kepada tajuk lain?. Datuk Ong Tee Keat: Ya, Yang Berhormat bagi Ledang membangkitkan tentang program Rakan Muda, sama ada program Rakan Muda sekarang ini masih lagi subur ataupun sebaliknya. Sebenarnya program Rakan Muda tidak pernah berhenti walaupun terdapat peralihan kepimpinan kementerian beberapa kali. Dan setakat ini masih lagi terdapat sembilan gaya hidup yang telah pun digariskan. Saya kira apa yang berbeza kalau berbanding dengan masa lampau adalah penglibatan NGO sekarang ini kalau berbanding dengan masa lampau adalah aktif dan saya berharap kita dapat merubah takuk minda kita supaya bila kita hendak menganjurkan sesuatu program Rakan Muda, kenalah kita berinisiatif dan bukannya kita bulat-bulat mengharapkan bantuan kerajaan. Dalam erti kata lain, pihak kerajaan khususnya Kementerian Belia dan Sukan, dia sanggup memainkan peranan sebagai fasilitator di dalam menjayakan program- program Rakan Muda dan tidak semestinya Jabatan Belia dan Sukan khususnya di peringkat negeri yang bulat-bulat memainkan peranan sebagai penggerak, penganjur dan sebagainya. Yang Berhormat bagi Pasir Puteh bertanyakan tentang peruntukan untuk Majlis Sukan Negeri Kelantan. Sebenarnya di kalangan semua negeri, di Semenanjung dan di Sabah dan Sarawak, pada pengetahuan saya hanya negeri Kelantan sahaja, majlis sukan negerinya yang dapat peruntukan ini. Ini pun kerana setakat ini Majlis Sukan Negeri Kelantan tidak pernah mendapat sebarang bantuan daripada kerajaan negeri yang berkenaan. Dan pihak Kerajaan Pusat tidak sekali-kali hendak menghampakan rakyat Kelantan khususnya dalam bidang pembangunan sukan. Itu sebabnya kita rasa terpanggil untuk memberikan bantuan walaupun bantuan yang dihulurkan itu tidak semestinya lumayan tetapi ianya buat ketika ini cukuplah untuk menampung keperluan pengurusan dan pentadbiran majlis sukan negeri. Akhir sekali... Tuan Mohamad Shahrum bin Osman: [Bangun]. Tuan Pengerusi [Datuk Lim Si Cheng]: Yang Berhormat bagi Lipis, apa henda tanya?. Tuan Mohamad Shahrum bin Osman: Peruntukan, peruntukan. Tuan Pengerusi [Datuk Lim Si Cheng]: Yang Berhormat Menteri jawab, sudah jawab, cukuplah, cukuplah. Datuk Ong Tee Keat: Sudah jawab. Tuan Pengerusi, akhir sekali sukalah saya....